als_Latn dik_Latn sag_Latn
Basha me Fleckenstein: Nuk do të ketë zgjedhje me këtë hartë8 Janar 2015 - 15:56
Kryetari i Partisë Demokratike, Lulzim Basha ka takuar sot Raporterin për Shqipërinë në Parlamentin Europian, Knut Fleckenstein me të cilin ka diskutuar zhvillimet në vend. Basha ka ngritur një sërë problematikash që shqetësojnë Partinë Demokratike duke deklaruar se qeveria po nxit paligjshmëri dhe shkelje masive të të drejtave të njeriut.
Basha tha gjatë takimit me Eurodeputetin Fleckenstein se çdo ditë e më shumë bëhet i nevojshëm dekriminalizimi dhe sipas tij “ngjarjet e fundit në Tiranë, nxorën zbuluar lidhjet qeveritare të një bande të rrezikshme kriminale”.
“Kryetari i Partisë Demokratike e ka informuar z.Fleckenstein për paligjshmërinë me të cilën qeveria po cenon të drejtën e pronësisë së qytetarëve, duke shembur objektet në zotërim të ligjshëm, në kundërshtim me procedurën ligjore, duke u mohuar pronarëve ankimimin gjyqësor”, thuhet në njoftimin e Partisë Demokratike.
Më tej Basha është shprehur në takimin me Fleckenstein se “qeveria po manifeston arbitrarit me aksionet policeske ndaj qytetarëve të pamundur, çka ka sjellë shpesh pasoja dramatike në humbje jete, dhe në ndëshkime të papranueshme me errësirë edhe në ditët e ndërrimit të viteve për mijëra qytetarë të vendit”.
“Paligjshmëria që po nxitet nga qeveria, ka sjellë një shkelje masive të të drejtave të njeriut në të gjitha nivelet e administratës”, tha Basha.
Kreu i demokratëve ka denoncuar edhe një herë ndarjen teritoriale, si një hartë të interesave elektorale të dyshes Rama-Meta, kundër interesit kombëtar. Basha theksoi se nuk do të ketë zgjedhje me këtë hartë.
Përsa i përket reformës në drejtësi Basha tha se qeveria vazhdon me qasjen e njëanshme jo për të sjellë reformë në drejtësi, por për ta kapur atë, duke mos e futur në korsinë europiane, të gjithëpërfshirjes, të qëndrueshmërinë e marrjes së konsensusit e ekspertizës së partnerëve ndërkombëtarë.
als_Latn als_Latn als_Latn als_Latn als_Latn als_Latn als_Latn als_Latn